Dirco steek finansiële hoof in pad | Maroela Media
(Argieffoto: Wikimedia Commons)
Die departement van internasionale betrekkinge en samewerking (Dirco) het sy finansiële hoof, Caiphus Ramashau, die trekpas gegee nadat hy vroeër vanjaar reeds voorlopig geskors is.
Dirco sê in 'n verklaring die besluit volg op die afhandeling van die tugsaak teen Ramashau oor die omstrede aankoop van 'n stuk grond in New York wat vir kantore en verblyf van Suid-Afrikaanse diplomate by die Verenigde Nasies en die konsulaat in die stad ontwikkel sou word.
Belastinggeld van sowat R118 miljoen is bestee om 'n onbeboude stuk grond in New York te koop, maar tydens 'n oorsigbesoek van die betrokke parlementêre portefeuljekomitee aan die perseel is hulle deur 'n vervalle gebou begroet.
Ramashau se afdanking volg op dié van direkteur-generaal Kgabo Mahoai. Mahoai is verlede maand in die pad gesteek nadat 'n tugkomitee bevind het Mahoai het die betaling sonder die toestemming van die tesourie goedgekeur.
Ag asb julle brein dood anc gaan hom nou n menisters pos iewers aan bied.
En die roekelose kaderaanstellings hou net aan en aan!!!Besef die skepsels wat is die waarde en ekonomie van geld????Wanneer gaan aanvaarding van aanspreeklikheid vir roekelose optredes deel vorm van senior posisies? Wat DOEN u hieromtrent mnr Ramaphosa??
Hy gaan seker nou Minister van Finansies word.
Hy gaan nou seker Ambassadeur word in New York
Oral is daar ekonomiese wanbestuur. Dit lyk ook asof dit nie ernstige gevolge inhou nie. Eerder bevordering. En CR slaap rustig.